**Windows 95** (koodinimeltään *Chicago*) on 16/32-bittinen graafinen käyttöjärjestelmä, jonka Microsoft julkaisi 24. elokuuta 1995.

Windows 95:n seuraaja oli Windows 98, joka julkaistiin kesäkuussa 1998. Windows 95:n kehitysversio Codename Chicago poikkesi selvästi Windows 95:sta, sisältäen kolme erillistä valikkoa yhden Start-valikon sijaan.

Järjestelmä
-----------

Windows 95 oli ensimmäinen DOS-pohjainen Windows-versio, jota Microsoft markkinoi itsenäisenä käyttöjärjestelmänään. Kyseessä oli kuitenkin lähinnä markkinointitekninen muutos, jossa MS-DOSia ja Windowsia alettiin myydä yhtenä kokonaisuutena samassa paketissa. Käyttöjärjestelmä käynnistyi MS-DOSiin ja käynnisti perusasetuksilla automaattisesti graafisen käyttöliittymän. Tietokonetta sammutettaessa se myös palasi DOS-tilaan, mutta ruudulle jäi graafinen *sammuta*-ruutu, josta pääsi varhaisissa versiossa takaisin MS-DOSiin painamalla *control-C*. Graafisessa tilassa Windows käytti kuitenkin yhteensopivuuden salliessa 32-bittistä levykäsittelyä ohittaen MS-DOSin.

Windows 95:n käyttöliittymä työpöytineen oli täysin uudistettu ja se oli ensimmäinen Windows-versio, jossa käytettiin Käynnistä-valikkoa. Se tuki myös pitkiä 255 merkin tiedostonimiä MS-DOSin ja aikaisempien Windowsien 8+3:n merkin sijaan. VFAT16-tiedostojärjestelmän suurin mahdollinen koko oli 2 GB.

Windows 95:n laitesuositukset olivat Intelin 80386DX-suoritin, 4 MB muistia, VGA-näytönohjain, hiiri ja 50 MB kiintolevytilaa. Se ei toiminut lainkaan 286-suorittimilla. Laitevaatimukset olivat alimittaiset, ja hyvään suorituskykyyn suositeltiin vähintään 80486-suoritinta ja 8 MB muistia. Käyttöjärjestelmä toimitettiin CD-levyllä tai suppeampana 13 levykkeellä. 

Windows 95:n sisälsi myös multimediaominaisuuksia, joita esitteli käyttöjärjestelmän mukaan paketoitu Weezerin musiikkivideo "*Buddy Holly*" ja Edie Brickellin "*Good Times*". Windowsin käynnistysäänen (*The Microsoft Sound*) sävelsi Macintosh-tietokoneella Brian Eno.

Windows 95:n julkaisu tehtiin valtavan mainoshumun säestämänä 2 500 lehtimiehen läsnä ollessa. Microsoft käytti mainoskampanjassaan Rolling Stonesin kappaletta "Start Me Up", josta se maksoi arvioiden mukaan 8–14 miljoonaa dollaria. Apple käynnisti vastakampanjan, jossa se vinoili Microsoftille mainoslauseella "C:\ONGRTLNS.W95"
Microsoft käytti noin 300 miljoonaa dollaria Windows 95:n markkinointiin.

Windows 95:n myöhemmät versiot, OEM 2.1:stä lähtien, tukivat USB-hiiriä ja -näppäimistöjä. Tätä versiota ei kuitenkaan saanut ostaa, vaan sitä toimitettiin vain laitevalmistajille (OEM, *Original Equipment Manufacturer*), eikä ominaisuutta toimitettu päivityksenä.

Windows 95:ssa on virhe, jonka vuoksi se kaatui oltuaan käynnissä 49,7 vuorokautta. Tosin käyttöjärjestelmän suhteellisen epävakauden vuoksi ongelmaan ei kiinnitetty huomiota ennen kuin vasta vuonna 1999.

Versiot
-------

| Vuosi | Julkaisu | Versio | Internet Explorer | Tuki |
| --- | --- | --- | --- | --- |
| Nimi | Versio | Plus Pack | Versio | USB | FAT32 | IDE DMA |
| 1995 | Windows 95 Retail | – | 4.00.950 |  | 1.0 |  |  |  |  |
| SP1 | 4.00.950A |  | 1.0 |
| OEM Service Release | 1 | 4.00.950A |  | – | 1.0 |
| 1996 | 2 | 4.00.1111 | (4.00.950B) | 3.0 |  |  |
| 2.1 | 4.03.1212-1214 | (4.00.950B) | 3.0 |  |
| 1997 | 2.5 | 4.03.1214 | (4.00.950C) | 4.0 |

Elinkaari
---------

Windows 95:n tuki päättyi lopullisesti 31. joulukuuta 2001.

Oikeuskiista
------------

Oikeuskiistassa Caldera väitti Microsoftin toimittaneen MS-DOS 7.0:n Windows 95:n mukana estääkseen kilpailevaa DR-DOS:ia korvaamasta MS-DOS:ia. Microsoft kiisti tämän, mutta Caldera julkisesti esitteli Windows 95:tä DR-DOS:lla.

Lähteet
-------

1. ↑  Segal, David: With Windows 95's Debut, Microsoft Scales Heights of Hype *www.washingtonpost.com*.  24.9.1995.
2. ↑  Windows 95 *BetaWiki*. Viitattu 16.11.2022. (englanniksi)
3. ↑  Windows 95 Installation Requirements MS KB. Viitattu 01.05.2007.
4. ↑  Rohrlich, Justin: Who Created the Windows Start-Up Sound? *Minyanville*.  25.5.2010.  Arkistoitu 4.11.2013. Viitattu 14.11.2013.
5. ↑  Apple Computer Dispels Win 95 Hype with High Profile "Truth" Ad Campa… *findarticles.com*.  25.8.1995.  Arkistoitu 26.5.2012.
6. ↑  David Segal: With Windows 95's Debut, Microsoft Scales Heights of Hype *washingtonpost.com*.  24.8.1995. Viitattu 16.4.2022. (englanniksi)
7. ↑  Computer Hangs After 49.7 Days MS KB. Viitattu 01.05.2007.
8. ↑  Microsoft Support: Windows 95 (englanniksi)
9. 1 2  Caldera vs Microsoft - the settlement BBC. Viitattu 16.12.2007.

Aiheesta muualla
----------------

* Kuvia tai muita tiedostoja aiheesta **Windows 95** Wikimedia Commonsissa

Kirjallisuutta
--------------

* Kivimäki, Jyrki & Rousku, Kimmo: *Windows 95 -tehokäyttäjän opas, osat I & II*, s. 1–1798. Espoo: Suomen ATK-kustannus, 1997. ISBN 951-762-566-9.

|  |  |  |  |
| --- | --- | --- | --- |
|  | Edeltäjä:**Windows 3.1** | **Windows-versiot** | Seuraaja:**Windows 98** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Microsoft Windows |
| --- |
|  |
| MS-DOS-pohjaiset | 
* 1.0
* 2.0
* 3.x
* 95
* 98
* Me

 |
|  |
| NT-pohjaiset | 
* 3.1
* 3.5
* 3.51
* 4.0
* 2000
* XP
* Server 2003
* FLP
* Vista
* Server 2008
* 7
* 8
* RT
* Server 2012
* 8.1
* 10
* Server 2016
* 10 S
* Server 2019
* 11
* Server 2022

 |
|  |
| CE-pohjaiset | 
* 2.0
* 3.0
* 4.0
* 5.0
* 6.0
* Mobile
* WP

 |

 |